Võistluse avaringil kukkunud Martin pühkis rajalt ka Ajo ja soomlane tõukas seepeale hispaanlast kahe käega rindu. Ehkki seejärel ronisid mõlemad mehed jälle sadulasse ja jätkasid võistlust, näidati Ajole õige pea ebasportliku käitumise eest musta lippu, mis tähendab diskvalifitseerimist.
Kohtunikud määrasid soomlasele üheetapilise võistluskeelu, mistõttu tal jääb vahele järgmisel nädalavahetusel Brnos peetav Tšehhi GP. Ajo sakslasest tiimipealik Terrell Thien tunnistas, et karistus on õiglane. «Sellises olukorras ei tohi teist sõitjat puutuda. Veel paari aasta eest vaadati niisugusele asjale läbi sõrmede, aga nüüd on reeglid karmimad,» nentis ta.
Vaata videot juhtunust SIIT.